
kijetesantakalu o! 


jan pali 


jan lili pi toki pona 
tan jan Nowa 


jan ale lisonae ni: jan Tewi li pana e toki 
pona tawa jan lili ona. jan lili ni li jan 
wan pi toki pona. taso lajan lili ale li ken 
kama sona e toki pona. 


tomo kulupu pi ma tomo mi la mi pali 
tan mani. ni la mi lukin e jan lili lon ten- 
po pi tomo sona ona pini. ni la mi toki 
tawa jan lili pi nimi “jan Ma”. mi tu li toki 
e musi Pokemon [Pokémon] e sitelen 
kule e... toki pona. mi pana e sona pi 
toki pona tawa ona. 


open la mi toki e nanpa tawa ona. ona li 
ken toki e nanpa wan tawa nanpa luka 
luka luka tu tu. mi kute e ni: ona li toki 
tawa mama ona e ni: “mi jo e sike suno 
luka tu a!” mama ona li sona ala e ni li 
toki e ni: “seme?”. 


tenpo ante la mi toki e nimi “ma” tawa 
ona. mi toki e pilin pi nimi ni. ona li toki 
e ni: “ala, mi ma”. mi toki e ni: “sina jan 
Ma. nimi “ma” li ken jo e pilin tu. pilin 
nanpa wan li ma. pilin nanpa tu li jan Ma 
li sina.” 


uta monsuta' 
tan jan Ke Tami 


pini pi tenpo mun ni la jan mute li len e 
sijelo ona kepeken len nasa. jan li wile 
lukin e ijo ni: sitelen en toki en kalama 
en musi ante li pana e pilin wawa e pilin 
nasa e pilin ike. pilin ni ale li pona tawa 
jan ni lon tenpo ni. ni li tenpo “mon- 


suta”. sina wile ala wile pilin nasa sama 
ni? a, mi sona e lipu pona tawa ni. nimi 
lipu li “uta monsuta”. ona li ken pana a 
e pilin nasa. 


1 "monsuta" li ijo ni: ona li pana e 
pilin ike tan ni: ona li wile pakala e sina. 


tenpo awen la jan Ma li kama sona e 
toki pona mute. ona li musi e ilo pi nimi 
"toki utala". ona li sona e nimi mute pi 
toki pona li kama sona e nimi ale. ona li 
kama sonae sitelen pona kin. tenpo ale 
la ona li wile lukin e nimi kepeken sitel- 
en pona. mi sitelen e ni tan ona. ona li 
sitelen e sitelen sama mi. toki pona li 
pona tawa ona! 


jan Ma li jo e sona mute li kama sona e 
toki pona. ona li jan pi lili mute! mi pilin 
pona tawa tenpo kama pi pana sona. 


sina toki ala toki 
J & toki pono? 


uta monsuta 


/ 


sitelen tan soweli Kisa 


toki tu tu wan li lon lipu. sitelen li lon. 
pilin li lon. ona ale li toki e ike. ike toki 
ni li pona tawa mi la, mi lukin e ale ni 
lon tenpo pimeja taso. ni la pilin nasa mi 
li pilin wawa. pona la kalama ala li lon 
tomo mi la mi pilin ike mute ala. 


toki la, sina ken lon lupa kiwen tawa 
anpa ma. toki la, sina ken weka e ijo ike. 
toki la, sina ken awen lon insa pi tomo 
sina - taso seme ante li lon? toki la, ki- 
jetesantakalu? li utala e ike. toki la, sina 


2 kijetesantakalu li soweli. sinpin ona li pi- 
meja. linja li lon monsi pi monsi ona li pimeja 
liwalo. 


pilin mi tan "lipu 
pi nasin sona" 
tan jan Telakoman 


toki pona la nimi “pona” li pana e kon tu. kon 
nanpa wan li pilin pona. kon nanpa tu li ni: 
ijo li jo ala e ijo lili mute lon insa ona li nasa 
ae e lawa jan la ijo ni li pona. ala la ijo ni li 
ike. 


ni la jan mute pi toki pona li pilin e ni: o toki 
ala e sona ike nasa kepeken toki pona. ten- 
po mute la mi pilin sama jan mute ni. tenpo 
mute la mi wile weka tan sona nasa ale. 
taso tenpo sama la mi lukin e ni: toki pona 
li ken ilo pi kama pona tawa sona ike nasa. 
mi pona e sona ike nasa kepeken toki pona 
la mi kama sona e ijo sin, mi pilin pona, mi 
musi. 


ni la mi pilin pona tan ni: mi lukin e lipu sin 
pi pona sona lon toki pona. ni li lipu pi nasin 
sona (lipupinasinsona.wordpress.com). jan 
Penanto li pali e lipu ni. 

lipu pi nasin sona la jan Penanto li pana e 
sona wawa sama ni: seme li lon insa pi ko 
lete suwi? jan li ken awen lon sike suno pi 
nanpa seme? kon sewi li ante e kon ma lon 
nasin seme? tawa wile sona ale la jan Pen- 
anto li panae lipu lili sin. 


lipu lili ale la jan Penanto li kepeken nasin 
ni: noka la ona li pana e toki pi pana sona 
lon toki Inli. ona li ante toki e toki ni tan toki 
Inli tawa toki pona li pana e toki pi toki pona 
lon lawa pi lipu lili. toki pi toki pona la ona li 


ken kama sona e nimi “monsuta” e kon 
onaa. toki li wawa. 


jan Kalin li kama e kulupu pali. jan kulu- 
pu pali li palie toki.ona li pana e pilin ike 
tantokionalaonali pona, li musi wawa, 
li jan pi toki pona wawa. sina wile ala 


wile e pilin nasa ike? sina wile la, o lukin 
e ona a! sina sona ala la o lukin e lipu 
pini ona - nimi ona li “sona pi ike ken”; 
ona li toki e ike pi toki ale li ken pana e 
sona tawa wile lukin sina. sina wile ala 
la, o toki e ni tawa jan pi toki pona: “uta 
monsuta li lon. ona li ken pona tawa pi- 
lin sina tan ni: ona li ike tawa pilin mi.” 


o lukin e ona lon ni: https://utamon- 
suta.itch.io/uta-monsuta 


kepeken nimi suli. pini pi toki pi toki pona la 
ona li pana e kon pi nimi suli ale lon toki Inli. 


kepeken nasin ni la jan Penanto li pona e 
sona. mi lukin e toki lon toki Inli la mi pilin 
e ni: toki Inli la jan pi nasin sona li kepeken 
nimi suli mute a! tan ni la jan li ken pilin e 
ni: “nimi suli li nasa e mi. mi sona ala e kon 
pi nimi suli. mi sona ala e ni la mi ken ala 
kama sona e sona suli.” taso nimi suli mute 
li wile ala. nimi suli pi mute lili li wile tawa 
pana sona. jan Penanto li kepeken ala nimi 
suli pi wile ala lon toki pona. jan li lukin e ni 
la jan li ken pilin e ni: “nimi suli li ken nasa, 
taso sona suli li nasa ala. mi ken kama sona 
e sona suli!” 


jan Penanto li weka ala e nimi suli ale. noka 
pi toki pi toki pona la ona li pana e kon pi 
nimi suli lon toki Inli. jan li lukin ala e ni la jan 
li ken ala sona e kon pi nimi suli ni lon toki 
pona. ken la ni li wile, taso ni li panae pilin pi 
ike lili tawa mi. mi wile e ni: mi lukin taso e 
toki pi toki pona la mi sona e kon. 


taso ni li suli ala tan ni: jan Penanto li kepek- 
en ala nimi suli mute. nanpa wan la mi ken 
lukin e kon pi nimi suli lon toki Inli. ni la mi 
sona pona e kon pi toki pi toki pona. 


pona tawa sina, jan Penanto o! jan li lukin 
e lipu sina la jan li lukin e ni: toki pona li ilo 
wawa pi pona sona. mi kama sonae ijo mute 
tan sina. 


ma Nota-Molene 
(Neutral-Moresnet) 
tan jan Alonola 


tenpo pini la, ma Nota-Molene li lon. 
lawa pi ma tomo Win (Wien, Vienna) li 
toki e ni: ma seme li jo e ma seme. taso, 
lawa ni li nasa. ma Pojesen (Preußen, 
Prussia) li toki e ni: ma Nota-Molene li 
ma mi. taso, ma Netelan li toki e ni: ma 
Nota-Molene li ma mi! 


jan lawa li utala. ona li wile e ma No- 
ta-Molene. pini la, ona li toki e ni: ma 
Nota-Molene li ma pi mi tu! nimi “Nota” 
li sama pi nimi “insa” tan ni: mani li insa 
pi ma Pojesen pi ma Netelan. tenpo sike 
pi lawa pi ma tomo Win (1815) la, jan pi 
mute lili (256) li lon ma Nota-Molene. 
taso, tenpo sike kama mute (~1837) la, 
jan mute li lon. tenpo sike kama mute 
(1858) la, jan mute pi nanpa ni li lon: 
“2575”. jan mije mute li tawa ma No- 
ta-Molene tan ni: ona li wile ala utala. 
tenpo open pi utala suli nanpa wan la, 
jan mute pi nanpa ni li lon: “4668”. 


mi toki e nitan seme? al ijo suli li lon ma 
Nota-Molene tawa toki Epelanto. kulu- 
pu Epelanto li lon ma Nota Molene lon 
tenpo sike ni: ma Losi en ma Juke en ma 
Kanse li wan e wawa pi ona ale (1907). 


toki Pantunija (Pandunia) 
tan jan Alonola 


toki Pantunija li toki pi ma ale. jan li pali 
e toki Pantunija sama toki pona. toki 
pona la, toki Pantunija li jo e ijo mute 
sama. 


tenpo pini pi toki Pantunija 


tenpo sike mute pini la (2000), jan Lito 
Kusala (Risto Kupsala) li kama sona e 
sona pi toki sin. toki sin ni li toki Epe- 
lanto, li toki Ito, li toki Olapi, li toki In- 


ona li wile e ni: ma Nota-Molene li ma 
Epelanto, li jo e nimi Amikejo. toki Epe- 
lanto la, nimi Amikejo li jo e kon ni: ma 
pi jan pona. 


jan sona Kutawe Ko (Gustave Roy) en 
jan lawa Wilen Moli (Wilhelm Molly) 
li jan suli pi kulupu Epelanto ni. tenpo 
sike kama (1908) la, kulupu Epelanto 
pi ma ale li ante e ma tomo lawa ona: 
ma tomo Sene li ma tomo lawa ala. ma 
tomo Molene li ma tomo lawa. kin la, 
jan pana pi telo nasa li pali e sitelen ke- 
peken toki Epelanto a. 


taso, pini la, utala suli nanpa wan li lon. 
ma Nota-Molene li lon ala. tenpo ni la, 
ma Nota-Molene li lon ma Pesije. 


telinwa. ona li wile pali e toki sin, e toki 
pi ma Elopa tan ni: jan Lito Kusala li tan 
ma Sumi. 


ni la, tenpo sike kama (2003-2005) la, 
jan Lito li pali e toki Lone. nimi ona li 
tan ma mute, li tan ma Elopa taso ala. 
jan Lito li wile e ni: nimi ona li tan ma 
ale, li pona tawa pilin pi jan ale. jan Lito 
en jan Poken Jale (Florent Garet) tan 
ma Kanse en jan Jen Wikinson (Jens 
Wilkinson) tan ma Mewika li pali e toki 
sin: toki Kaja (Gaia). taso, ona tu wan li 
pini ala e toki Kaja. tenpo sike wan la, 
jan Lito en jan Jen li pali e toki Pankaja 


(Pangaja). taso, ona li pini ala kin e toki 
ni. 


open pi toki Pantunija 


tenpo sike nanpa luka wan pi toki pona 
(2007) la, jan Lito li pali e toki Pantuni- 
ja. ona li pana e ona tawa kulupu pi ilo 
sona. tenpo sike kama la, kulupu li lon. 
ona li jo e kulupu pi toki Pantunija lon 
lipu Pepu (Facebook). 


tenpo sike nanpa tu pi lipu pu la (2016), 
kulupu pi toki Pantunija li kama suli. 
ona li pali e kulupu lon ilo Telekan (Tele- 
gram). tenpo sike kama (2017) la, toki 
Pantunija li lon lipu tenpo Intelinkusika 
Tatunsi (Interlinguistica Tartuensis) li 
lon lipu Kesiteja Kelija (Keksittyja kiel- 
ia). kin la, kulupu pi toki Pantunija li lon 
lipu Wesi (Reddit). 


jan li pali e len ni lon tenpo sike nanpa 
tu tu pi lipu pu (2018): 


tenpo sike kama (2019) la, jan li pana e 
toki Pantunija nanpa wan. taso, ona li 
pona ala tawa jan pali ona. 


tenpo sike ni en tenpo sike pini la, ante 
mute li lon. jan pali li ante e kalama ona 
lon tenpo sike pini. tenpo sike ni la, ona 
li ante e ni: toki Pantunija o jo ala e nimi 
pi pini ante. toki Pantunija li sama pi 
toki pona. toki Pantunija en toki pona 
la, sina ken ala ante e nimi. toki Inli la, 
sina ken ante e nimi, o lukin: mi lon - | 
“am. sina lon - You “ares 


tenpo mun pini la, toki Pantunija nanpa 

tu li lon. jan pali li pilin pona tan ona. mi 
toki e ni: o kama sona e ona! 


kon pi toki Pantunija 


toki Pantunija o pona tawa jan ale. ni la, 
ona li jo e kon ni: 


jan ale li ken kama sona e ona lon tenpo 
sama. 

jan ale li pilin sama tawa toki Pantunija 
tan ni: ona li jo e ijo tan toki pi jan ale. 
jan ale li pilin e ni: toki ni li pona. kama 
sonaona li kepeken e wawa lili. 

jan ale li pilin e ni: toki ni li pona tan ni: 
toki Pantunija li kepeken lawa pona. 
jan ale li ken pona ilo e toki Pantunija. 
jan ale li pilin e ni: toki ona en kulupu 
ona li panae ijo tawa toki Pantunija. 


o kama sonae toki Pantunija 


a! sina wile kama sona e toki Pantunija 
anu seme? pona! o lukin: 


sina wile toki e ni: toki! sina ken toki e 
ni: “salam!” sina wile toki e ni: (0) lape 
pona! sina ken toki e ni: “salam sona!” 
sina ken ala ken lukine ijo? nimi “salam” 
li sama nimi “toki!”. kin la, nimi “sona” li 
sama nimi lape. 


nimi pi mute lili pi toki Pantunija li sama 
toki pona. taso, nimi “mi” li sama! “mi” li 
mi. kin la, nimi “ni” li sama! musi! taso, o 
awen! nimi ante li lon sinpin nimi. toki 
Pantunija la, sina toki ala e ni: jan ni. 
sina toki e ni: ni jan. 


pona! taso, seme li “pona” kepeken toki 
Pantunija? pona li ni: „bon“ sina o kama 
sona e ni: nimi pona en nimi Pon (bon) 
li jo e mama mama sama: nimi Pona 
(bona) tan toki Lasina anu toki Loma 
ante. 


mi o pini. taso, mi wile toki e ni kepeken 
toki Pantunija: (0) tawa pona! 


mi toki e ni: salam safar! 


o kalama - ilo kalama pi 
linja tu tu 
tan jan Alonola 


ilo kalama mute li lon. sina ken pana e 
kalama kepeken nasin ni: sina ken selo 
wawa e ilo kalama, sina ken selo e linja 
pi ilo kalama kepeken ilo selo, sina ken 
selo e linja kepeken luka sina, sina ken 
pali kin e ijo ante! 


tenpo mute la, mi kalama kepeken ilo 
kalama pi linja tu tu. sina wile kalama 
kepeken ilo kalama ni la, sina o kepeken 
e palisa pi linja soweli. 


ilo kalama pi linja tu tu li jo e kipisi tu: 
poki kalama en palisa pi linja soweli. 
palisa pi linja soweli li jo e palisa pi kasi 
kiwen, e linja soweli mute. linja ni li selo 
e linja pi poki kalama. poki kalama li 
kasi kiwen. ona li jo e poki wan, e palisa. 
pini palisa la, sike li lon. nimi pi sike ni li 
pipi poki (toki Inli: snail). sike ni la, linja 
tu tu li open. pini ona li lon anpa pi poki 
kalama. palisa li selo e linja wan anu lin- 
ja tu (anu linja mute) la, kalama li lon. 
kalama sewi en kalama anpa li lon. linja 


tan seme la jan Kulisito li 
moli? 
tan jan Sose L-S 


lon ma ale la, jan mute li sona e lipu pi 
jan Jesu Kulisito. nimi ona li jo e kon pi 
“jan Jesu li jo e telo sijelo sewi”. jan pi 
nasin ona li jo e pilin ante mute: kulupu 
Katoliko (Catholic) en kulupu Lutelan 
(Lutheran) en kulupu Anlika (Anglican) 
en kulupu mute ante la, jan ale li pilin 
ante! taso, jan ni ale li pilin e ni: moli pi 
jan Kulisito lon palisa suli li suli mute. 
lipu ni la, mi wile pana e sona pi pilin 
mute ni tawa sina. 


pi poka open li palie kalama anpa mute. 
linja pi poka pini li pali e kalama sewi. 


sina wile ilo e ilo kalama pi linja tu tu la, 
o pali e ni: tenpo mute la, sina o kama 
sona e nasin kalama. tenpo sike luka 
luka la, mi kalama. taso, kalama li pona 
ale ala. sina o jo e tenpo mute, e wawa 
mute. o kama jo e ilo kalama, o tawa jan 
pi pana sona pi sona kalama. pini la, o 
musi, o kalama! 


jan pi kulupu Katoliko li toki e ni: jan 
Jesu li moli lon palisa suli la, nimi “jan 
Jesu pi ma Nasalenu, lawa pi kulupu Je- 
jusin (n), niama; Rex lädaeörum; 6 
Baomneuc TOV 'loudaiwv)” li lon sewi pi 
lawa ona. ni li tan lipu pi jan Son (John). 
jan Katoliko li pilin e ni: jan Jesu li moli 
tawa mi mute: ona li pana pi suli mute 
mute e lon sewi. tan ni la, kon sewi li 
pakala e apeja (pali ike) jan. tenpo ni la, 
sitelen lili pi jan Jesu lon palisa li len e 
jan mute pi kulupu Katoliko, anu jan ni 
li jo e sitelen ni lon tomo ona. 


tenpopini la, kulupu Nosika (T'VWwOTIKOG, 
Gnostikos) li lon. ona li pilin e ni: kon 


sewi pali pi ma ni li ike mute. ona li pilin 
e ni: akesi lon ma kasi Eten (Garden of 
Eden) li sewi Kulisito! jan Nosika li pilin 
e ni: jan Jesu li sama ala pi sewi Kulisi- 


tenpo suno monsuto! 
tan jan Alonola 


tenpo sike ale la, jan li wile pilin mon- 
suta. tenpo suno wan la, jan li jo e len 
monsuta. ni li lon tenpo suno monsuta.! 


tan pi tenpo suno monsuta li ni: ten- 
po pini mute la, ma Alan la, jan li pali e 
tenpo suno monsuta tan ni: tenpo seli 
li pini. tenpo seli li pini la, soweli li tawa 
tomo tan ma. sama ni la, jan moli li tawa 
tomo tan ma moli. ni la, jan li pali e seli 
suli, li jo e len monsuta tan ni: ona li wile 
weka e jan moli ike. taso, jan sona li pilin 
e pilin mute. jan sona mute li toki e ni: 


1 monsuta li pilin ike tan ni: sina pilin 
e ni: ijo ike li wile pakala e sina. 


to. lon tenpo pi kama anpa telo la, sewi 
Kulisito li kama lon jan Jesu. lon palisa 
suli la, kulupu Nosika li pilin e ni: sewi 
Kulisito li weka tan jan Jesu, anu ona li 
pilin e ni: jan Jesu li moli ala. jan pi nan- 
pa sona ala li pilin e ni: jan Simon li moli 
lon palisa suli. 


jan pi kulupu Ototoko (Eastern Ortho- 
dox) li pilin e ni: sewi li pana e jan Jesu 
tawa mi mute. jan Jesu li utala e jan Sa- 
tan, li utala e moli. lon palisa la, jan Jesu 
li pini e utala ni, li anpa e jan Satan, li 
anpa e moli. tan ni la, jan mute pi kulupu 
Ototoko li toki e ni: jan li ken kin kama 
utala e ike, li anpa e jan Satan e moli. 


jan pi kulupu Silami (Islam) li pilin e ni: 
jan Jesu li sewi Ila (JJ!) ala. taso, ona 
li jan toki li pana e lipu tan sewi tawa 
kulupu jan. jan Jesu li moli ala lon pal- 
isa suli, taso ona li sewi tawa ma sewi. 
jan Silami li pilin e ni: lipu Pepu (Bible) li 
kama pakala. lipu Kulan (Qur'an) li toki 
ante. tan tu ni la, ona li weka e pilin pi 
jan Jesu lon palisa. 


tenpo suno monsuta li tan tenpo Sow- 
en (Samhain). 


taso, tenpo pini pi mute ala la, ma Alan 
li jo e nasin sewi Kolisu. ona li pali ala 
e tenpo Saman. ona li pali e tenpo pi 
jan sewi moli lon tenpo suno kama pi 
tenpo suno monsuta. taso, tenpo sin la, 
tenpo suno monsuta li lon tan ni: tenpo 
suno kama tu li tenpo pi jan sewi moli, 
litenpo pi jan moli. ona tu li tenpo moli. 
kon moli li kon monsuta. ni la, tenpo sin 
la, tenpo suno monsuta li lon ma Alan. 
tenpo kama lili la, tenpo suno monsuta 
li tawa ma Pitan (Britain). 


jan Alan mute li tawa ma Mewika. ona 
li pali e tenpo suno monsuta lon ma 
Mewika. jan ante mute li pilin pona tan 
tenpo suno monsuta. ona li pali kin e 
ona. tenpo kama sin la, jan pi ma ante 
li palie tenpo suno monsuta. nimi ona li 
tenpo suno Elowin (Halloween). jan lon 
ma Elopa, lon ma Amelika, lon ma Asija, 
lon ma Setapika, lon ma Mosanpi, lon 
ma Sinpapuwe li musi tan tenpo suno 
Elowin. 


tenpo Kalan Kaja 
tan jan Sose L-S 


tenpo Kalan Kaja (Calan Gaeaf) litenpo 
musi lon ma Kunli (Cymru, Wales). ten- 
po pini la, jan li toki e ni: tenpo Kalan 


Kaja li suno open pi tenpo lete. tenpo 
pimeja Kalan Kaja (Nos Caelan Gaeaf) 
la, kon moli en soweli nasa li kama lon 
ma jan. tenpo Kalan Kaja li lon monsi 
pi tenpo pimeja Kalan Kaja. jan li pilin 
e ni: ma anpa (Annwn) li kama lon poka 
pi ma jan. 


seme li tenpo suno monsuta? jan li pali 
e ijo mute lon tenpo suno monsuta. 


jan li jo e len monsuta. len ni o weka e 
ijo ike, e jan moli ike. jan lili li tawa tomo 
mute, li kama jo e suwi! jan li pali e ijo 
monsuta, li pali kin e ijo ike. jan li pana 
ala e suwi la, ken la, jan li pali e ijo ike lili 
musi tawa ona. 


kin la, jan li ante e tomo ona. jan mute 
li pali e kili suli suno, li supa e ona lon 
sinpin tomo. tan li seme? jan Jako (Jack 
Oldfield) li poki e jan sewi moli. jan 
Jako li toki e ni tawa jan sewi moli: sina 
o weka tan mi lon tenpo ale! ni li lon. 
tenpo kama la, jan Jako o moli. jan Jako 
li ken ala tawa ma moli pona. taso, ona 
kin li ken ala tawa ma moli ike (pi jan 
sewi moli). ni la, ona li jan moli lon ma 
ni. taso, jan sewi moli li pana e kili seli 
tawa ona tan ni: tenpo pimeja li pime- 
ja mute! ni la, jan mute li pali e kili seli 
monsuta. kili ni li weka e jan moli ike a! 


nasin majuna! mute li lon poka tenpo 
ni. ken la, kulupu li tawa musi lon sike pi 
seli suli (Coelcerth). ona li sitelen e nimi 
ona lon kiwen li pana e kiwen ni lon seli. 
seli li kama lili la, jan ale li tawa wawa 
tawa tomo ona. ona li pilin e ni: ona li 
awen lon la, ona li lukin e kon pi ken ike. 
ken ike ni li wile moku e kon jan. ken 
ike ni li mani meli pi linja monsi ala (Yr 
Hwch Ddu Gwta), anu ona li meli walo 
(Y Ladi Wen) pi lawa ala. kama suno la, 
jan li oko e kiwen ona. kiwen li lon ala 
la, jan pi kiwen ni li moli lon sike. jan lili 


1 ijo "majuna" li ijo pitenpo mute 


li toki e ni: 


Adref, adref, am y cyntaf', 
Hwch ddu gwta a gipio'r obla. 


tomo, tomo, kepeken tenpo lili, 
mani meli pi linja monsi ala li 


moku e jan pini 


kulupu ma li pali ni kin: tenpo tu wan la, 
jan li sike e ma pi jan moli. pali ni la, jan 
li ken oko e ijo pi ma ni ala. ante la, jan 
li pini sike la, ona li oko e insa pi tomo 
sewi kepeken lupa pi pali open, li tawa 
oko e jan. jan ni li kama moli lon sike 


toki musi 


lipu tan jan Sekupija 
tan jan Sose L-S 


toki ante pi pali tan jan Sekupija 

lon ma pi toki Inli la, jan Wilijan Sekupija 
(William Shakespeare) li pana e ijo mute. 
ona li pana e lipu suli, e lipu pi nimi jasima 
(ona li nimi pi sinpin ante), e nimi sin. tenpo 
ale la ona li ante e toki Inli. jan mute li ante 
e pali ona tawa toki mute pi ken nanpa ala, 
taso ni li tawa toki pona ala. toki Sekupija li 
ken ike kin la, jan mute sin li ken ala sona e 
nimi majuna (sin ala) ona. jan wan li toki e ni 
tawa mi: sitelen pi toki ante Sekupija sina la 
mi ken kama sona e lipu ona. mi wile mute e 
ni: mi ken pana e sona ni tawa jan ante kin. 


lipu lilinanpa 18 (sonnet 18) 

jan toki li toki e olin ona, li sama olin ona 
tawa ma kasi. taso, jan li toki lili e olin ona 
la, jan li toki suli e ma kasi. (toki ante ni li jo e 
nasin pi kalama pona) 

mi toki ala toki e ni la 

sina sama tenpo suno pona?: 

kon li utala e kasi lili, 

tenpo lili la ona li pini: 

ken la seli li moli e ijo, 

sinpin ona li kama pimeja; 

ijo lili ni ale li pini, 


kama. 


mije li kama jo e len majuna e len sinpin 
e len meli. ni tawa lukin sama jan wawa 
(Gwrachod). ona li pali e kalama suli 
tawa ni: ona li kama jo e kili suwi. jan li 
pilin e ni: pali ni la, kon ike li weka tan 
ma. meli walo li jo e pilin tu wan: ken la, 
ona li awen pona e ma moli e nasin sike. 
taso, jan ante li toki e ni: ona li apeja? li 
moli e jan tawa. pimeja Kalan Kaja la, 
jan li wile sona e tenpo kama. meli pi 
olin ala li pana e selo kili tawa ma. ona li 
pana e sitelen open pi olin ona. 


apeja li pali ike 


mama ma mi li moli e ona: 
taso, sun' sina pimej'ala, 

sina pini ala jo e pona; 

sina anpa ala tan moli 

sina kama suli lon sitelen: 
ajan li ken kon, li ken lukin la 
ni li awen la, sina awen lon. 


toki pi jan wan tan jan Anle 


[LIPU ANPA LI JO E TOKI TAWA MOLI PI 
ONA SAMA] 


jan Anle (Hamlet) li toki tawa jan pona moli 
ona. ona li pilin e ni: ona li moli e ona sama, 
li pilin e kon lon. (toki ante ni li jo ala e nasin 
pi kalama pona) 


lon anu lon ala, ni li wile sona: 

lon lawa la ona li pona ala pona tawa pilin e 
palisa utala tan ken pi sona ala. 

anu, lon ante telo suli pi ken ike, 

lon ante e ike ni la: tawa moli, tawa lape; 
moli li lape taso; kon pi nimi ni “lape” la, ona 
litoki e mi mute, li pini e ni: 

ona li pini ala pini e pilin ike, e ijo sin ike 
mute 

pi sijelo ale li kama tawa? ona li pini 

tawa wile mute. moli. lape. 

lape li ken pi sitelen lape; lon, ni li ijo awen. 
lon lape moli ni, sitelen seme li kama? 
tenpo pi mi wekatan lon la, 

ni o awen e mi. ni li pana e 

lon pi tenpo suli tawa ijo ike. 


toki 

“jan Lomijo en jan Sulijeto” li lipu pi nimi suli. 
ona li toki e olin pi ante lawa, li pali e pilin 
suli pi kon olin lon kulupu mi mute. jan Lo- 


MO 


tawa pi poki monsi pi ma 
Asija 
nanpa tu. ma Sinkapo 
tan jan Polo 


ma Sinkapo (Singapore) li ma lili mute 
li ma tomo kin. ma Sinkapo li lon ma 
insa pi telo suli. ma Malasija en ma In- 
tonesija la ma Sinkapo li lon insa. jan 
li ken lukin pona e ma Sinkapo tan ma 
tomo Jopalu (Johor Baru) pi ma seli pi 
ma Malasija. lon la ma Sinkapo li ante 
mute ala tan ma Malasija. ma Malasija 
en ma Sinkapo la jan Male (Malay), 
jan Sonko en jan Palata li lon. taso ma 
Malasija la kulupu jan suli nanpa wan 
li jan Male. ma Sinkapo la kulupu jan 
suli nanpa wan li jan Sonko. jan Male 


mijo li tan kulupu Kapule. jan Sulijeto li tan 
kulupu Montaku. taso, ona tu li jan olin. jan 
Sulijeto li wile e ni: jan Lomijo li weka tan 
kulupu ona tawa lon poka jan Sulijeto. (toki 
ante ni li jo e nasin pi kalama pona) 


olin o, sina jan Lomijo tan sem'? 
o ante mam’, o wekae nimi. 
sina wile ala e ni la, o toki 

e olin sina: “mi weka e nimi.” 
kulupu taso li ante mi la: 

sina sina, jan Montaku al'. 
“Montaku” li seme? lon loka“ al', 
lon linja ala kin, lon sinpin al', 
lon sijelo ale ala. o nimi' ante. 
nimi li kon seme? kasi kuli 
kepeken nimi ale li suwi: 

ni la, jan Lomijo pi nimi ni al, 

li awen jo e pona suli on' 

jan Lomijo o weka e nim' sina. 
lon lupa tan weka e nimi, o 
panaemi. 


“loka - luka + noka 


v 
N a 
n coe 
idl kok 
ON AM 
«e A ~ 

en jan Palata li kulupu lili, taso toki ona 
li lawa lon ma Sinkapo. lon la ma Sinka- 
po li jo e toki lawa tu tu ni: toki Inli, toki 
Sonko (toki Mantalin [Mandarin]), toki 
Tami (Tamil), toki Male. sitelen ale pi ma 
Sinkapo (tomo esun, nasin, tomo lawa 
en ante) li jo e toki tu tu ni. 


ma Sinkapo li ma pi seli mute, taso ona 
li pona mute tawa mi tan ni: telo suli li 
lon, moku pona li lon, tomo pona pi ten- 


po pini mute li lon. kin la ale li pali pona. 
tomo pi nasin sewi mute kin li lon. tomo 
pi nasin sewi Silami “Sulutan” pi kipisi* 
Alapi en tomo pi nasin sewi Puta “ki- 
wen walo pi jan Puta” pi kipisi Sonko li 
pona nanpa wan tawa mi. tomo pi nasin 
sewi Puta ni li jo e tomo awen lili pi ijo 


pi tenpo pini e tomo lipu pi nasin sewi 
Puta kin. ma Sinkapo la tomo sin musi 
kin li lon. pana lukin la tomo palisa “Ma- 
linapesan” (Marina Bay Sands) li pona 
mute tawa mi. ona li tomo palisa tu wan 
lon poka pi telo suli. taso ona li jo e supa 
suli lon lawa ona. supa ni li wan e tomo 


1 "kipisi" li ijo lili pi ijo suli 


toki 


ale tenpo 
tan jan Ke Tami 


ale tenpo li tenpo suli a. jan li ken ala 
ken sona e ona? o kute e toki ni: 


toki la, nena kiwen pi suli mute li lon. 
kiwen ona li kiwen wawa. waso li kama, 
li pona e uta ona kepeken kiwen nena. 


tan ni la, kiwen lili lili lili li kama weka lili. 
waso li tawa weka, li mama e waso lili, 
li moli lon tenpo. waso lili li kama suli. 


tenpo sike mute li kama la, waso li kama 
lon nena kiwen, li pali sama mama ona. 
ni ale li sike lon tenpo, li kama, li kama, 
li kama, li lili pi mute ala e 

kiwen, li lili e kiwen, li lili e 

kiwen. tenpo waso mute li 

kama mute suli sama mute 

pi mun ale lon sewi pimeja, 

li kama mute suli suli kin a. 

tenpo la, nena kiwen li ala 

tan ni. 


palisa tu wan li jo e poki telo pi tawa 
telo e ma lukin pi ma weka. ma Sinkapo 
la tomo awen suli pi ijo pi tenpo pini kin 
li lon. ona li jo e ijo pona mute tan ma 
Asija ale. ma Sinkapo li wan e ijo ante 
mute e nasin kulupu mute. ma ni li jo e 
mani mute kin e tomo sona suli nanpa 
wan pi ma Asija. 


tenpo mute la mi tawa ma Sinkapo. tan 
ma tomo Kuwala Lunpu la mi ken tawa 
kepeken tomo tawa kulupu anu tomo 
tawa kon. taso awen pi ma Sinkapo li 
wile e mani mute sama ma Elopa. mi 
ken awen lon tomo pi jan tawa pi ma 
Sinkapo lon tenpo suno wan, la mi ken 
awen lon tomo pi jan tawa pi ma Mala- 
sija lon tenpo suno tu tu anu tu tu wan 
kepeken mani sama a! taso ma Sinkapo 
li ma pi pona mute tawa mi a. 


ni ale li ale tenpo anu seme? ala al ni li 
tenpo pi nena wan taso. o kute e ni: 
soweli lili la, nena li pona. waso li weka e 
nena la, ni li ike tawa soweli. ni la, ona li 
pali sine nena. taso ona li wawa ala. ona 
li tawa e kiwen pi lili mute la, ona li wile 
e tenpo wan pi nena wan. nena li wile e 
kiwen lili pi mute pi mun ale. soweli li 
pali, li pali, li pali, li suli lili e nena, li suli 
enena. nenali suli sama tenpo pini la, ni 
li ale tenpo anu seme? ala a! ni li tenpo 
pi pali nena taso. o kute e ni: 


nena li ike tawa akesi. soweli lili li pali e 


nena la, akesi li wile weka e nena. taso 
ona li lili, li ken ala pali e ni. ni la, akesi li 
wile tawa waso, li wile toki e ni: "o pona 
e uta sina kepeken kiwen nena. o lili e 
nena." taso lete la, akesi li ken ala tawa 
kepeken wawa. lete mute li lon la, akesi 
li tawa e noka wan ona kepeken tenpo 
wan pi pali nena. akesi li tawa waso la, 
ni li wile e tawa noka pi mute pi mun 
ale. akesi li tawa, li tawa, li tawa. akesi 
li pini e tawa, li lon waso la, ni li ale ten- 


po? ala a! ni li tenpo pi tawa akesi taso. 
ale tenpo la, tenpo pi tawa akesi li lili 
mute a, li lili sama tenpo ala a. 


jan li ken ala ken sona e ale tenpo? ala. 
waso en soweli en akesi li pali, li sike 
tenpo, li kama e waso e soweli e akesi. 


pimeja 
tan jan Alonola 


uno li lon ala. sina lon ma. sina ken ala 
lukin. sina piline ma. ma li telo. 


tenpo pini la, sina pali ala pali e ijo seme? 
sina jan pona anu jan ike? sina pona ala 
pona tawa jan ante? o pilin! 


sina pona ala pona? 


sina sona e ma ni. ma ni li lon poka pi 
tomo sina. taso, sina ken ala lukin e tomo 
sina. tomo sina li lon ala. sina ken ala 
tawa ona. sina ken ala tawa. o tawa ala. 


sina kute e seme? sina kute e ijo. sina 
sona alae ijo ni. sina pilin e ni: ijo ni li suli. 


sina wile tawa. sina wile weka tan ma ni. 
sina wile lon tomo sina. sina ken ala. o 
ala.o lon. 


sina lukin e pimeja. pimeja li suli. pime- 
ja li ale. pimeja li lon, taso ala li lon. ala li 
lon? ala. ale li ken lon. ijo li lon. ijo seme? 
ijo ike? ijo pona? 


ijo li tawa sina. sina sona alae ni: ijo li suli 
anu lili. sina pilin e ni: ijo li suli. 


sina pilin e ijo. ijo li jo e linja mute. a! ijo li 
pakala e sina kepeken uta ona. luka sina 
li pakala! a! sina wile tawa. sina ken ala 
tawa. 


ijo li tawa, li tawa kepeken wawa mute. 
ijo li ijo ala, li soweli tan ni: ona li jo e linja, 
e uta, e kiwen uta suli. soweli ni li ike, li 
ike tawa sina. ona li lon poka sina. ona li 
kalama. kalama ni li ike tawa kute sina. 
sina wile moli, li moli e ona. 


ona li toki: “sina jan ike! sina pali e ijo ike! 
sina o moli!” ona li toki ala e toki pona. 
ona toki e toki ante, taso sina sona e kon 
pi toki ona. a! ona li pakala e sina, li paka- 
la e luka sina, e sinpin sina, e lawa sina. 
sina pilin pakala! sina kalama: “o weka! o 
weka! oweka aaa!” 


suno li lon ala. sina lon tomo. sina ken 
ala lukin. sina pilin e supa lape sina. taso, 
sina sona alae ni: seme li lon tomo sina... 


toki nasa mi ken 
tan jan Alonola tan jan Alonola 


sina pali mute [sina sona ala e pini 
tenpo kama la mi lon 
jan li ken lukin e kon 
telo kiwen li tawa anpa 
palisa seli li lon supa 


kasi kiwen li lon tomo 
mi weka e suno 
jan li jo e len suli 
mi pali e moli 


seme li mi? 


taso, ken la, pini li pona 


kijetesantakalu o! 
tan jan Ke Tami 


Sina wile tuwa 
pini nasin tan seme? 
mi lon nasin la 


mi wile tawa 


i mi wile 
S tawa pini nasin 


lan seme la 
sina lon nasin? 


Ke Tami 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
jan Ke Tami 
jan Telakoman 
jan Sose L-S 
jan Nowa 

jan Polo 


jan Alonola 
jan Simo 
jan Ke Tami 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


lawa jo 

FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 

